open-index/open-wikipedia-markdown huggingface dataset:
Eretris

***Eretris*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende
Middelsstore, brune sommerfugler med avrundede vinger. Oversiden er ensfarget brun. Undersiden er brun med mørke tverrstriper og en rad av øyeflekker på bakvingen.

## Levevis
Larvene utvikler seg trolig på bambus i slekten *Chusquea*, i likhet med de fleste andre Pronophilina. Sommerfuglene lever mest i tåkeskog og annen høytliggende skog, gjerne mellom 2000-3000 meter over havet.

## Utbredelse
Slekten er utbredt i Mellom-Amerika og langs Andesfjellene i Sør-Amerika, fra Guatemala i nord til Bolivia i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Pronophilina 
***************** Slekten *Eretris* Thieme, 1905
****************** *[[Eretris agata]]* Pyrcz & Fratello, 2005
****************** *[[Eretris apeuleina]]* Pyrcz, 2004
****************** *[[Eretris apuleja]]* (C. & R. Felder, 1867)
****************** *[[Eretris calisto]]* (C. & R. Felder, 1867)
****************** *[[Eretris centralis]]* Krüger, 1924
****************** *[[Eretris depresissima]]* Pyrcz, 1999
****************** *[[Eretris encycla]]* (C. & R. Felder, 1867)
****************** *[[Eretris hulda]]* (Butler & Druce, 1872)
****************** *[[Eretris julieta]]* Pyrcz & Garela, 2009
****************** *[[Eretris lecromi]]* Pyrcz, 1999
****************** *[[Eretris maria]]* (Schaus, 1920)
****************** *[[Eretris mendoza]]* Pyrcz, 2004
****************** *[[Eretris neocycla]]* Pyrcz & Viloria, 2010
****************** *[[Eretris ocellifera]]* (C. & R. Felder, 1867)
****************** *[[Eretris oculata]]* (C. & R. Felder, 1867)
****************** *[[Eretris porphyria]]* (C. & R. Felder, 1867)
****************** *[[Eretris subpunctata]]* (Grose-Smith & Kirby, 1895)
****************** *[[Eretris subrufescens]]* (Grose-Smith & Kirby, 1895)
****************** *[[Eretris suzannae]]* DeVries, 1980
****************** *[[Eretris truncatina]]* Pyrcz, 2004
****************** 10 ubeskrevne arter

## Kilder
* Markku Savela's Lepidoptera and some other life forms: Sjekkliste over artene. Hentet 22.1. 2012.
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5
* Pyrcz, T.W. & Y. Garela (2009) A new species of *Eritris* Thieme (Lepidoptera: Nymphalidae, Satyrinae) from the Elbow of the Andes region in Bolivia. *Neotropical Entomology* 38 https://web.archive.org/web/20100110134007/http://www.scielo.br/scielo.php?script=sci_arttext

## Eksterne lenker
* 
* Brower, A.V.Z. (2011) ''Eretris'' på ''Tree of life''
Claus Maltesen Sehested

**Claus Maltesen Sehested** til Højris og Nøragergård (født 29. august 1558, død 14. april 1612 i Arensborg) var dansk stattholder på Øsel fra 1599 til 1612. 

Han var sønn av Malte Jensen Sehested og dennes hustru Sophie Clausdatter Bille. Den 30. september 1593 giftet han seg i Viborg i Jylland med Anne Nielsdatter Lykke. De fikk i alt 11 barn, deriblant:

* Sophie Clausdatter Sehested (1594–1658) gift med riksråd Erik Juel og mor til sjøhelten Niels Juel
* Malte Sehested (1596–1661) offiser, lensmann
* Karen Sehested (1606–1672), hoffmesterinne
* Hannibal Sehested (1609–1666), stattholder

Parets gravsten ses i Møborg kirke, Ringkøbing Amt. 

## Referanser


## Eksterne lenker
* http://www.roskildehistorie.dk/stamtavler/adel/Sehested/Sehested.htm
* ''Claus Maltesen til Højris Sehested + Anne Nielsdatter Lykke'', niels.dybdahl.dk
Danseinformasjonen

**Danseinformasjonen** (DI) er et informasjons- og kompetansesenter for dansekunst i Norge. DI ble opprettet i 1994 av Norsk Ballettforbund (nå Norske Dansekunstnere) med midler fra Kulturdepartementet og er lokalisert i Dansens Hus på Grünerløkka i Oslo.

Danseinformasjonen tilbyr en samlet oversikt og statistikk over aktiviteter, forestillinger, ledige stillinger og gir dansefaglig rådgivning, samt driver bibliotek, videotek og arkiv og leier ut produksjonslokalet Scenehuset på Majorstua. Videre deler kontoret årlig ut Danseinformasjonens ærespris. Danseinformasjonen er også nasjonal koordinator av UNESCOs internasjonale Dansens Dager, som hvert år finner sted i tilknytning til Dansens Dag 29. april.      

Danseinformasjonen forvalter Dansearkivet, som er Norges største samling av dansehistorisk materiale. Samlingen består i dag av 35 hyllemeter med materiale (foto/film/papir dokumenter) fra 52 aktører, Danseinformasjonens eget arkiv som går fra 1994 og frem til i dag og 71 dybdeintervjuer  med sentrale aktører som arbeidet i dansefeltet i perioden fra ca. 1945 til 1994.    

Danseinformasjonen etablerte og er eneaksjonær i Dansens Hus AS. Danseinformasjonens styre er generalforsamling i Dansens Hus. Danseinformasjonen ble opprettet under navnet Senter for Dansekunst, men endret navn i november 2007.

## Referanser


## Eksterne lenker
* 
* 
* Dansens Dager
Lamadyr

* lamaer
* vikunjaer

**Lamadyr** eller **lamoider** (Lamini) er en gruppe med søramerikanske kameldyr (Camelidae) som omfatter fire nålevende arter fordelt i to slekter. Artene er endemiske for den nye verden.

Lamoidenes fordøyelsessystem er unikt i forholdet til de andre kameldyrene, fordi det er spesielt innrettet mot å fordøye spesielle gifter som finnes i disse dyrenes naturlige kosthold. Videre mangler galleblærestrukturen hos lamoidene.

Moderne studier med mtDNA antyder at lamoidene ble domestisert for mellom 7&nbsp;000 og 6&nbsp;000 år siden, (alpakka fra vikunja og lama fra guanako).

Guanako og vikunja er de eneste ville kameldyrartene i Sør-Amerika. De nedstammer trolig fra en felles progenitor som levde for omkring 2-3 millioner år siden.

## Inndeling

* Camelidae, kamelfamilien
** Camelini, cameloider
***  *[[Kameler|Camelus]]*, kameler
**** *[[baktriakamel|C. ferus]]*, baktriakamel (domestisert også kjent som *C. bactrianus*)
**** *[[dromedar|C. dromedarius]]*, dromedar
** Lamini, lamoider
*** *[[Lamaer|Lama]]*, lamaer
**** *[[lama|L. glama]]*, lama (domestisert)
**** *[[guanako|L. guanicoe]]*, guanako (vill)
*** *[[vikunjaer|Vicugna]]*, vikunjaer
**** *[[alpakka|V. pacos]]*, alpakka (domestisert)
**** *[[vikunja|V. vicugna]]*, vikunja (vill)

## Referanser


## Eksterne lenker
*
Kjeld Kjos

**Kjeld Kjos** (født 31. juli 1905, død 2. oktober 1983) var en norsk fotballspiller og fotballtrener hos Sportsklubben Brann. Kjos var både midtbane- og forsvarsspiller hos Brann på slutten av 1920-tallet og utover 1930-tallet. 

Han fikk i tilsvarende periode til sammen 24 landskamper for  og fikk sin debut i vennskapskampen mot  den 23. oktober 1927. Hans siste kamp for Norge kom den 5. juli 1936 under nordisk mesterskap mot . Kjos var opprinnelig en av 22 påmeldte spillere til Norges lag under Sommer-OL 1936, men ble ikke tatt ut i den endelige troppen, som senere ble kalt *[[Bronselaget]]*.

I perioden 1951 til 1952 var han hovedtrener i Brann sammen med Bjarne Osland.

## Se også
* Liste over norske landslagsspillere i fotball for herrer

## Referanser


## Eksterne lenker
*
Cainotheriidae

**Cainotheriidae** var en familie med små, harelignende tylopoder (kameldyr) som eksisterte i Europa under oligocen. Dyra hadde trolig klover, men anatomien antyder at det kan ha beveget seg på en hoppende måte, lik haredyrene. Familien er utdødd.

## Eksterne lenker
*
Long Live Love

**«Long Live Love»** (norsk oversettelse: *lenge leve kjærligheten*) er en britisk popsang, skrevet av Valerie Avon og Harold Spiro. Den var Storbritannias bidrag i Eurovision Song Contest 1974 i Brighton, der den endte på fjerdeplass. Sangen ble fremført av Olivia Newton-John på engelsk.

## Om sangen
BBC hadde valgt den britisk-fødte australske Olivia Newton-John til å representere Storbritannia på hjemmebane i Eurovision Song Contest 1974 i Brighton. I den britiske finalen 23. februar 1974 fremførte hun seks sanger, og gjennom en postkortavstemning vant «Long Live Love» med over  stemmer.

I Eurovision Song Contest var sangen det andre bidraget på scenen – etter Finlands Carita Holmström med «Keep Me Warm», og før Spanias Peret med «Canta y sé feliz». I avstemningen fikk sangen 14 poeng og endte på delt fjerdepass av 17 deltakere.

Newton-John spilte også sangen inn på singel, og den ble utgitt på Pye 7N&nbsp;25638. Arrangør var Nick Ingman, mens produsent var John Farrar.

## Norsk versjon
Bjørn Borkenhagen har skrevet en norsk tekst. Den norske tittelen er «Det er et sted».

### Innspilling
*Gluntan. Utgitt på singelen «Det er et sted»/«Du lever som du engang har lært» (Odeon ‎– ND 7520) i 1974.
*Gluntan. Utgitt på LP-platen *[[For aill' pængan]]* (Odeon 7E&nbsp;062-39060) i 1974.

## Listeplasseringer

## Referanser


## Kilder
*Eurovision Song Contest 1974
Torgeir Torgersen

**Torgeir Torgersen** (født 10. mars 1923, død 11. januar 2001) var en norsk fotballspiller som spilte målvakt for Viking Fotballklubb og .

Torgersen spilte for juniorlaget til Viking under utbruddet av andre verdenskrig, men fikk sin debut for Stavangerlaget etter freden og spilte tilsammen 130 kamper frem til 1950. Han deltok også på Vikinglaget som spilte seg frem til finale under Norgesmesterskapet 1947, hvor Viking tapte 0–2 til fordel for Skeid. I 1950 dro han på et proffopphold hos den franske hovedstadklubben Stade Français Paris, hvor han kun ble én sesong. Han fikk sin andre debut for Viking først i 1958, men fikk kun fem seriekamper før han la opp som aktiv spiller i 1960. 

Han fikk sin landslagsdebut den 11. juni 1947 i en vennskapskamp mot . Hans siste av i alt 22 kamper med Norges flagg på brystet kom i vennskapskamp mot  den 26. november 1950. På grunn av Norges Fotballforbunds selvpålagte amatørregel ble Torgersen nektet å spille flere kamper for Norge da han i 1950 dro til proffspill i Frankrike.

## Se også
* Liste over norske landslagsspillere i fotball for herrer

## Eksterne lenker
* 
* Viking-FK.no – Spillerarkiv: Torgersen, Torgeir
Willy Jensen

**Willy Bråthen Jensen** (født 17. november 1946 i Tromsø) er en norsk statstjenestemann og informatikkprofessor. Han er post- og teleråd ved Norges delegasjon til Den europeiske union i Brussel og var direktør i Post- og teletilsynet fra 2000 til 2011.

Jensen er utdannet ved Universitetet i Bergen, der han i 1972 avla hovedfag i matematikk. Han har arbeidet som forskningssjef ved Forut og Norut i Tromsø, vært administrerende direktør i firmaet Spacetec, avdelingsdirektør i European Space Agency i Roma og administrerende direktør for Norge 2000. Han var i 17 år tilknyttet Universitetet i Tromsø, der han også ble professor i informatikk.  

Kongen utnevnte i 2012 Jensen til ridder av 1. klasse av St. Olavs Orden «for hans innsats innen elektronisk kommunikasjon.»

## Referanser
Miniatyrfigur

**Miniatyrfigurer**, også kalt figurer, modeller, skubbedukker, tinnsoldater, lekesoldater, er små figurer som brukes i miniatyrspill, rollespill, miniatyrmaling, dioramaer og modelljernbane, og som leketøy og samlerobjekter. De lages vanligvis av forskjellige plaststoffer eller metall. I miniatyrspill brukes figurene til å framheve de visuelle sidene ved spillet, og til å bestemme posisjon og siktlinjer.  

Selv om det lages figurer med korrekt nedskalerte proporsjoner, såkalte skalamodeller, er det vanligere at hode, hender og føtter blåses opp i større eller mindre grad. Miniatyrfigurer produseres i forskjellige størrelser. Innenfor miniatyrspill er såkalt 28 mm det vanligste (Warmachine, Hordes, Warhammer). I prinsippet er det regnet etter øyenhøyde for en voksen mann, men i praksis er det et stort spenn i figurenes høyde. Også 20 mm, 15 mm og 6 mm er utbredt. Samlere og malere bruker gjerne skala 1:43 eller større. Mens samlere, modelljernbanemiljøer og militære dioramabyggere gjerne benytter skalamodeller, forholder de forskjellige miniatyrstørrelsene bare løselig til skalaer. 6 mm korresponderer omtrentlig med 1:285 og 1:300, som er henholdsvis en amerikansk militærskala og angivelig en NATO standardskala og passer til den svært sjeldne jernbaneskalaen ZZ. 28 mm figurer korresponderer løselig med skalaene 1:43 (nær jernbaneskalaen O) til 1:64.

## Referanser


## Eksterne lenker
* The Miniatures Page
* CoolMiniOrNot
Mygona

***Mygona*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende
Ganske store, mørkbrune sommerfugler, vingene med noe bølgete ytterkant. Oversiden er mørkbrun til svart, oftest med et lysere (noen ganger hvitt) felt på bakvingen. Undersiden er brun med noen små, hvite flekker.

## Levevis
Larvene utvikler seg trolig på bambus i slekten *Chusquea*, i likhet med de fleste andre Pronophilina.

## Utbredelse
Slekten er utbredt langs Andesfjellene fra Venezuela til Bolivia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Pronophilina 
***************** Slekten *Mygona* Thieme, 1907
****************** *[[Mygona irmina]]* (Doubleday, 1849)
****************** *[[Mygona poeania]]* (Hewitson, 1870)
****************** *[[Mygona prochyta]]* (Hewitson, 1862)
****************** *[[Mygona thammi]]* (Staudinger, 1876)

## Kilder
* Markku Savela's Lepidoptera and some other life forms: Sjekkliste over artene. Hentet 22.1. 2012.
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5

## Eksterne lenker
* 
* Brower, A.V.Z. (2011) ''Mygona'' på ''Tree of life''
Nordahl Eide

**Nordahl Eide** (født 14. oktober 1911 i Stavanger, død 10. desember 2003 i Stavanger) var en norsk maler.

Eide var født og oppvokst i Stavanger. Han studerte først ved Stavanger Tegneskole under Leif Søyland og Annelise Convad.  Senere var han også elev ved Studieatelieret i Stavanger, med lærere Henry Imsland, Ellen Idén, Bengt Galaiuz og Thoralf Gjesdal.

Ved siden av sin virksomhet som maler arbeidet Eide alltid i andre jobber. Først var han sjømann i ti år i rederiet Peder Smedvig AS. Deretter var han en periode dekoratør ved Stavanger Flint. I midten av sekstitallet tok han etterutdanning og ble tegneassistent hos byarkitekten i Stavanger kommune. Malervirksomheten fortsatte han også etter at han ble pensjonist på slutten av syttitallet.

Eide debuterte på Vestlandsutstillingen i 1956.  Siden hadde han en rekke utstillinger i kunstforeninger, blant annet i Stavanger, Bergen, Oslo og Esbjerg.  Haugesund Billedgalleri og Rogaland Kunstmuseum har hver tre maleri av Eide.  Rogaland Kunstmuseum eier de tre maleriene *Holmane* (1974), *Varm morgendis i Roma* (1979) og *Gåsetrekket* (1987).  

Eide foretok en rekke studieturer til utlandet, til Italia, Spania, Frankrike og England.  I 1976 reiste han med støtte fra Stavanger kommunes kulturstipend også på studiereise i Norge.

Maleriene til Eide er preget av en nær tilknytning til fargeanalyse. Samspillet mellom form og farge og fargene i mellom er viktige bestanddeler.  Motivet er ofte naivistisk, eventyraktig framstilt. Ifølge Eide selv har han lært lite av andres kunst, men mye av andre kunstnere.  

Rogaland Kunstmuseum stilte ut 34 maleri av Eide i en egen utstilling i 2003, rett før han døde - i en alder av 92 år.  

## Utstillinger
* 1996 Oslo Kunstforening
* 2003 Rogaland Kunstmuseum.  *Nordahl Eide – de siste 20 årene*.  

## Referanser


## Litteratur
* Ellen M. Sæthre:  *Nordahl Eide*.  Utstillingskatalog.  Rogaland Kunstmuseum. 2003.  

## Eksterne lenker
* Aftenbladet.no 21. august 2003 .  *I Nordahl Eides billedverden*.  Fra Rogaland Kunstmuseums utstilling.  Besøkt 23. januar 2012.
* Aftenbladet.no 4. september 2003 .  *Magisk blikk – koloristisk kjærleik*.  Fra Rogaland Kunstmuseums utstilling.  Besøkt 23. januar 2012.
Kim Dotcom

**Kim Dotcom** (født **Kim Schmitz** 21. januar 1974) er en tysk-finsk dataprogrammerer og forretningsmann som fikk mye oppmerksomhet under «''dot com''-boblen» og som i ettertid ble dømt for innsidehandel og underslag. Han er også kjent som grunnleggeren av Megaupload og andre nettsteder. 

20. januar 2012 ble Dotcom arrestert og varetektsfengslet av newzealandsk politi, etter en sak fra amerikanske myndigheter mot ham, og resten av Megauploads stab. FBI mente selskapet drev med illegal kopiering av opphavsrettsvernet materiale. I et intervju med 3 News New Zealand, mente derimot Dotcom at opphavsretthaverne (da innen film- og musikkbransjen), hadde direkte adgang til å fjerne sitt eget materiale fra siden. 

Dotcom har deltatt i det internasjonale vei-rallyet Gumball 3000 ved flere anledninger, og vant rallyet i 2001. Han deltok også i 2004.

## Tidlig karriere
Som tenåring ble Dotcom kjent i hjemlandet Tyskland for å ha påstått å ha cracket bedriftsmarkedet PBX' systemer i USA, og han prøvde å få seg en karriere innen datasikkerhet. Det førte til arrestasjon og tiltale for bruk og salg av stjålet kredittkort-informasjon. I 1994 startet Dotcom et datasikkerhetsselskap som het DataProtect.

## Referanser

## Eksterne lenker
* 
*
The Bible College of Wales

**The Bible College of Wales** (BCW) i Swansea (Wales, Storbritannia) er et bibelcollege som ble grunnlagt av Rees Howells i 1924.

BCW ble organisert etter modell av Moody Bible Institute i Chicago, Illinois som kunne ta imot og huse inntil 900 studenter. Colleget ble åpnet i Glynderwen House i Swansea i 1924. Det siste kullet fra Bible College of Wales ble uteksaminert i juli 2009, og i september 2009 flyttet det til Rugby i Warwickshire og skiftet navn til *Trinity School of Theology*. Etter flyttingen huset colleget ikke lengre studenter.

I 2006 ble aktivitetene i Glynderwen House avsluttet og bygningene revet. Colleget beholdt to eiendommer i Derwen Fawr Road i Sketty (Swansea) frem til slutten av 2010.

Rees Howells ledet bibelcolleget frem til han døde i februar 1950. Han ble etterfulgt av sønnen Samuel Rees Howells. I 2004 overtok Alan Scotland ledelsen.

## Referanser


## Eksterne lenker
* Trinity School of Theology, offisielt nettsted
* The Bible College of Wales, offisielt nettsted
Javier Balboa

**Javier Ángel Balboa Osa** (født 13. mai 1985 i Madrid) er en spanskfødt ekvatorialguineaner fotballspiller som spiller for den portugisiske klubben Beira-Mar. Han har tidligere spilt for Real Madrid, Racing Santander, Benfica, Cartagena og Albacete. Han har også landskamper for .

Balboa scoret det første målet i Afrikamesterskapet 2012, da vertsnasjonen  slo  1&ndash;0.
## Eksterne lenker
*
Hesburger

**Hesburger** er en finsk restaurantkjede som hovedsakelig selger hurtigmat.

Den første Hesburger-restauranten ble grunnlagt i Åbo i 1980 av grillinnehaveren Heikki Salmela og har siden da blitt den største hurtigmatkjeden i Finland, med en større markedsandel enn McDonald’s.

Foretaket hadde i 1992 12 restauranter, men har vokst til 240 restauranter i Finland, nesten 70 restauranter i Baltikum, 2 restauranter i Russland og 4 restauranter i Tyskland. I 2002 kjøpte Hesburger *Carrols*, som var den mest populære hamburgerkjeden i Helsingfors. Hesburger legger ut blant annet sin ketchup, sine dressinger og sin sylteagurk til salgs i de større dagligvarebutikkene i Finland.

## Referanser


## Eksterne lenker
*
NHL Entry Draft 2012

**2012 NHL Entry Draft** var den 50. NHL Entry Draften. Draften ble avholdt den 22.-23. juni 2012 i Consol Energy Center i Pittsburgh, Pennsylvania. Dette var første gang Pittsburgh var vert for draften siden 1997 NHL Entry Draften. De tre første valgene i draften var Nail Yakupov, Ryan Murray og Alex Galchenyuk.
## Draftvalg

### Første runde

## Eksterne lenker
* Official Site
* 2012 NHL Entry Draft at Hockey Reference
* 2012 NHL Entry Draft player stats at The Internet Hockey
Allerød-interstadialen

**Allerød-interstadialen** eller **allerød-tiden** som det også finnes spor etter i Norge, var en mild periode (interstadial) mot slutten av siste istid for mellom 12&nbsp;800&ndash;14&nbsp;000 kalenderår siden. Den var en varmere periode, en liten mellomistid, mellom to kalde perioder, eldre dryas og yngre dryas.

Perioden er oppkalt etter avleiringer funnet i Furesø kommune nord for København, ved utgravninger i Allerød lergrav som i dag er fredet. I allerød-tiden trivdes varmekrevende trær som piletre og bjørk i Danmark. Landskapet i Allerød er i dag preget av dødisen fra siste istid. Driften i mergelgraven er for lengst nedlagt, men det gamle sporet etter vogntransporten av mergel opp til teglverkene er omgjort til stier. 

I juni 1897 foretok Vilhelm Milthers (1865-1962) og botanikeren Nikolaj Hartz (1867-) grundige undersøkelser av mergelgraven. I de dypeste delene der lagene fremstod nokså komplett, ble det funnet et 5-30 cm tykt brunaktig lag av gytje, organiske rester, i leiren. De fant gevirer fra både elg og reinsdyr som måtte ha levd i området, samt kjeve fra ulv og knokler etter gjedde; og da måtte området ha vært isfritt.

## Referanser

 
## Litteratur
*
Siste istids maksimum

**Siste istids maksimum** eller **siste glasiale maksimum** (**LGM**, av eng. *Last Glacial Maximum*) var den perioden i siste istid da innlandsisene nådde sin maksimale størrelse. Dette skjedde for mellom  og  siden.

## Litteratur
*

## Referanser


## Eksterne lenker
*
Stonewall (Texas)

**Stonewall** er en liten by i Gillespie County som ligger i Texas i USA. Ved folketellingen i 2010 hadde byen 505 innbyggere. Byen er mest kjent for å være fødebyen til USAs president Lyndon B. Johnson.

## Referanser


## Eksterne lenker
* Lyndon B. Johnson National Historical Park web site (National Park Service)
* Stonewall Texas Chamber of Commerce
Peder Anker Krohn

**Peder Anker Krohn** (født 20. februar 1794 i Søndre Land, død 6. mars 1857 i Larvik) var en norsk jurist og embetsmann. Han var sorenskriver og prokurator i Valdres, byfogd og postmester i Kragerø i 1836-1846 og byfogd i Larvik fra 1846. Han gikk i lære hos sorenskriver Thaulow.

Krohn var sønn av Johan Jørgen Krohn og Bodil Marie Magelssen. Han var gift første gang med Bolette Andrea Müller (død 1838), andre gang med Anna Holter Dorph.

Han var stortingsrepresentant for Christians amt 1830-1832 og suppleant for Kragerø til Stortinget i 1842–1844 da han møtte i stedet for Henrich Biørn.

## Referanser


## Eksterne lenker
*
Lamar

**Lamar** er en by i Barton County som ligger i delstaten Missouri i USA. Byen hadde en befolkning på 4 474 i år 2011. Byen er mest kjent for å være fødebyen til den amerikanske presidenten Harry S. Truman.

## Referanser


## Eksterne lenker
* 
*  Innbyggertall 2010 - 2019 – United States Census Bureau
* Chamber of Commerce
* Community Website
Bøllingtid

**Bøllingtiden** var en mild periode (interstadial) mot slutten av siste istid for mellom 14&nbsp;300&ndash;15&nbsp;700 kalenderår siden.

Perioden er oppkalt etter avleiringer i Bølling Sø på Jylland i Danmark. Den kom mellom to kalde perioder, eldste dryas og eldre dryas.

Det omstridte Blomvåg-funnet utenfor Bergen er fra Bøllingtiden, og kan være det eldste spor etter mennesker i Norge.

## Litteratur
*
Hellstrøm inviterer

***Hellstrøm inviterer*** er et norsk matprogram med Eyvind Hellstrøm som gikk på TV3 fra 2012 til 2013. Koseptet var en kokkekamp mellom Hellstrøm og norske kjendiser. En kjent  gjest kom «hjem» til Hellstrøms kulissekjøkken, og de to konkurrerte om hvem som lagde den beste maten med gjestens medbragte  råvarer. Til slutt satte de karakter på hverandres retter, etter en  skala fra 1 til 10. Serien hadde en del likhetstrekke med NRKs «Kokkekamp». 

Premieren ble sett av 209 000 og hadde en markedsandel på 13,7 % blant alle seere over 12 år. Snittet i første sesong ble på 138 000.

Dagbladets TV-anmelder Jan Omdahl gav serien terningkast 3. I VG fikk serien terningkast 4.

## Deltagere (Sesong 1)
*Stig Henrik Hoff
*Jon Almaas
*Anne Lindmo
*Kristin Halvorsen
*Linn Skåber
*Ole Robert Reitan
*Erik Fosnes Hansen
*Petter Schjerven
*Arne Hjeltnes
*Mariann Thomassen
*Niklas Källner
*Anette Sagen
*Fabian Stang
*Stella Mwangi
*Nico Widerberg
*Gro Hammerseng
*Lise Fjeldstad
*Håvard Lilleheie
*Vera Mikaelsen
*Vendela Kirsebom

## Referanser
Furusmotunnelen

**Furusmotunnelen** er en veitunnel i Ullensaker kommune i Akershus. Tunnelen er en del av riksvei 35. Den har to løp på 52 meters lengde.

## Se også

* Veitunneler i Norge
* Undersjøiske veitunneler i Norge

## Referanser
Blåkolltunnelen

**Blåkolltunnelen** er en veitunnel i Lørenskog kommune i Akershus. Tunnelen er en del av fylkesvei 158, og åpnet i 2002. Den er en 810 meter lang enfelts-tunnel som splittes i to løp ved på og avkjøringen til Riksvei 159. Tunnelen går under boligområdet Blåkollen som før boligutbygging gikk under navnet Blåbærkollen.

## Se også
* Veitunneler i Norge
* Liste over veitunneler i Norge

## Referanser
Ringnestunnelen

**Ringnestunnelen** er en veitunnel i Ås i Akershus. Tunnelen er del av  og var del av E6 til Nøstvettunnelen åpnet i 2009. Tunnelen har en omkjøringsvei for syklister rundt Amundsneset.

## Se også
* Veitunneler i Norge
* Undersjøiske veitunneler i Norge

## Referanser
Pamperis

***Pamperis*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae). Slekten omfatter bare én kjent art.

## Levevis
Larvene utvikler seg trolig på bambus i slekten *Chusquea*, i likhet med de fleste andre Pronophilina.

## Utbredelse
Arten lever i Chile.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Pronophilina 
***************** Slekten *Pamperis* Heimlich, 1959
****************** *[[Pamperis poaoensis]]* Heimlich, 1959

## Kilder
* Markku Savela's Lepidoptera and some other life forms: Sjekkliste over artene. Hentet 22.1. 2012.
* Lewis, H.L. (1974) *Fjärilar från hela världen*. Forum, Stockholm. ISBN 91-37-10100-5

## Eksterne lenker
* 
* Brower, A.V.Z. (2011) ''Pamperis'' på ''Tree of life''
Frasses

**Frasses** er en svensk kjede av hurtigmatrestauranter. Den første Frasses-restauranten ble innviet i 1975 i Luleå. Det finnes cirka 50 () hamburgerrestauranter i kjeden, hovedsakelig i Nord-Sverige, men også i de sydligere delene av landet. Restaurantene serverer også *[[à la carte]]*.

## Historie
Navnet *Frasses* kommer opprinnelig fra den hamburgerspisende figuren «Frasse» (norsk: «Tjoms») fra tegneserien Skipper’n. I 1975 ble Sveriges første Frasses-restaurant åpnet i Luleå. I de første årene var restaurantene konsentrert til det nordlige Sverige, men etterhvert som virksomheten vokste og antallet restauranter økte, spredte foretaket seg sydover. Frasses er, i likhet med mange andre hamburgerkjeder, et franchisekonsept der eieren av en restaurant får støtte av hovedkontoret.

## Referanser


## Eksterne lenker
*
Aceña-demningen

** Aceña-demningen** er en demning i provinsen Avila i Spania. Det ligger i elva Aceña, i nedbørfeltet til Tajo, beliggende midt i landet. Den ligger i Peguerinos kommune.

Reservoaret er på 1,15 km² (115 hektar), mens vannmassene som demmer opp har et volum på inntil 24 millioner m³. Selve damanlegget er 66 meter høyt og 340 meter lang, og er en buedam.

## Se også
*Liste over verdens største vannkraftverk

## Eksterne lenker
* Aceña, La - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Hendrik Krock

**Hendrik Krock** (født 21. juli 1671 i Flensborg i hertugdømmet Slesvig, død 18. november 1738 i København) var en dansk maler. Han var hoffmaler under Frederik IV og Christian VI. Sammen med Benoît Le Coffre var han med på å prege historiemaleriet i sin samtid. Han hadde også betydning for opprettelsen av Kunstakademiet i Danmark.

## Eksterne lenker
*
Min salmeskatt

***Min salmeskatt*** er et musikkalbum fra 2002 av Sveinung Hølmebakk. Albumet kom ut på Lynor. Akkompagnatør på plata er Paul Leithaug på orgel. 

## Sporliste
# «O bli hos meg» 3:37
# «Jeg er en seiler på livets hav» 2:37
# «Nærmere deg, min Gud» 4:09
# «Å, kor djup er Herrens nåde» 2:30
# «Velt alle dine veier» 3:41
# «Jesus, det eneste» 3:21
# «Deg å få skode» 5:08
# «La oss vandre i lyset» 3:18
# «Lei, milde ljos» 3:18
# «Skriv deg, Jesus, på mitt hjerte» 4:10
# «Ingen er så trygg i fare» 3:45
# «Jeg ser deg, o Guds Lam, å stå» 3:26
# «Deg være ære» 3:11

## Eksterne lenker
* Plateomtale i forbindelse med programmet Salmer til alle tider i NRK P1
Villalcampo-demningen

** Villalcampo-demningen** er en demning i provinsen Zamora i Spania. Det ligger i elva Douro, beliggende vest i landet. Installert effekt er 206 MW, fordelt på to utbyggingstrinn med henholdsvis 96 mw og 110 me anlegg.

Reservoaret er på 4,45&nbsp;km² (445 hektar), mens vannmassene som demmer opp har et volum på inntil 66 millioner m³. Selve damanlegget er 50 meter høyt og 300 meter lang, og er en gravitasjonsdam i betong.

## Se også
*Liste over verdens største vannkraftverk

## Eksterne lenker
* Villalcampo - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Reginella Campagnola

**«Reginella Campagnola»** er en opprinnelig italiensk sang. Melodien ble skrevet av Eldo Di Lazzaro i 1939, mens den italienske teksten ble skrevet av Cherubini Bruno. Den engelskspråklige teksten ble skrevet av Harald Adamson. Under tittelen «The Woodpecker Song» ble den en hit, innspilt av Glenn Miller, The Andrews Sisters og Kate Smith i 1940.

## Innspilte versjoner
*Glenn Miller & His Orchestra. Vokalist: Marion Hutton. Innspilt 29. januar 1940. Utgitt på 78-platen Bluebird  10598.
*The Andrews Sisters. Innspilt 21. februar 1940. Utgitt på 78-platen Decca 3065A 
*Kate Smith with Jack Miller Orchestra. Innspilt 25. februar 1940. Utgitt på 78-platen Columbia 35398

## Norsk versjon
Tola har skrevet en norsk tekst. 

### Innspillinger

## Annen sang
Denne sangen må ikke forveksles med «Woody Woodpecker Song». Den ble komponert senere i 1940-årene av George Tibbles og Ramey Idriess og brukt i tegnefilmene om Hakke Hakkespiett.

## Fotnoter og referanser
Santa Ana-demningen

**Santa Ana-demningen** er en demning med vannkraftverk i elva Rio Noguera Ribagorzana i Catalonia og Aragón, nordøstre Spania. Det ligger på provinsgrensen mellom Huesca og Lérida. Vannkraftverket har en total installert produksjonseffekt på 38 MW. Anleggsarbeidene startet i 1957, og vannkraftverket ble igangsatt for kraftproduksjon i  1961. 

Reseervoarets areal er inntil 7,68 km² (768 hektar), og vannvolumet opp til 236,6 millioner m3. Demningen er 99,6 meter høy og 242 meter lang gravitasjonsdam.

Noe ovenfor reservoarets nordlige ende ligger Canelles-demningen.

## Se også
*Liste over verdens største vannkraftverk

## Eksterne lenker
* Santa Ana - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Emilie Rantzau

**Emilie von Schimmelmann** (født **Amalie Caroline Christiane von Rantzau** den 2. juni 1752 i Burg i Ditmarsken, død 6. februar 1780 i København) var riksgrevinne og holstensk komtesse.

Hun var datter av general og kommandant i Glückstadt riksgreve Ditlev Carl Rantzau og Gisela Christiane født von Stammer. I 1775 ble hun gift i Ahrensburg med lensgreve og politiker Ernst Heinrich von Schimmelmann. Hun skildres av samtidige som tiltalende, og skal hatt et lykkelig men kort samliv med sin mann. Etter fem års ekteskap døde hun av tuberkulose. Hun ligger begravet i St. Petri kirkes gravkapeller med sin mann og hans andre kone Charlotte Schimmelmann. 

Til minne om sin hustru lot ektemannen oppføre en minnestøtte, Emiliekilde, ikke langt fra landstedet Sølyst i Klampenborg, hvor ekteparet hadde hatt deres sommerresidens. Monumentet ble fredet i 1918.   

## Referanser
Escales-demningen

** Escales-demningen** er en demning med vannkraftverk i elva Rio Noguera Ribagorzana i Aragón, nordøstre Spania. Vannkraftverket har en total installert produksjonseffekt på 38 MW. Det ligger på provinsgrensen mellom Huesca og Lerida (Lleida). Anleggsarbeidene startet i 1950, og vannkraftverket ble igangsatt for kraftproduksjon i  1955. 

Reseervoarets areal er inntil 4 km² (400 hektar), og vannvolumet opp til 152 ¨millioner m³. Demningen er 125 meter høy og 200 meter lang gravitasjonsdam i betong.

## Se også
*Liste over verdens største vannkraftverk

## Eksterne lenker
* Escales - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
El Grado-demningen

** El Grado-demningen**, også kjent som ***El Grado I***, er en demning med vannkraftverk i elva Rio Cinca i Aragón, nordøstre Spania. Vannkraftverket har en total installert produksjonseffekt relativt beskjeden. Det i provinsen Huesca. Anleggsarbeidene startet i 1965, og vannkraftverket ble igangsatt for kraftproduksjon i  1969.

Reseervoarets areal er inntil 12,73&nbsp;km² (1.273 hektar), og vannvolumet opp til 400 millioner m³. Demningen er 92 – 130 meter høy og 959 meter lang gravitasjonsdam i betong.

*El Grado* er en 29 meter høy og 95 meter lang demning, også kjent under navnet *La Argentina*.

## Se også
*Liste over verdens største vannkraftverk

## Eksterne lenker
* Grado I, El - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Mequinenza-demningen

** Mequinenza-demningen** er en demning med vannkraftverk i elva Ebro i provinsen Zaragoza i Aragón, nordøstre Spania. Vannkraftverket har en installert produksjonseffekt på 324 MW. Anleggsarbeidene startet i 1955, og vannkraftverket ble igangsatt for kraftproduksjon i  1965.

Reseervoarets areal er inntil 75,4&nbsp;km² (7.540 hektar), og vannvolumet opp til 1.530 millioner m³. Reservoaret er det største i Ebro-vassdraget.

Demningen er 79 meter høy og 461 meter lang gravitasjonsdam i betong.

## Se også
*Liste over verdens største vannkraftverk

## Eksterne lenker
* Mequinenza - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Yesademningen

** Yesa-demningen** er en demning med vannkraftverk i sideelva Rio Aragon til Ebro, i provinsen Zaragoza i Aragón, nordøstre Spania. Selve reservoaret ligger på grensen til regionen Navarra. Vannkraftverket har en installert produksjonseffekt på 115 MW. Kraftproduksjonene ved verket startet i 1959. 

Men anlegget har forløpere i tidligere demningsposjekter som strekker seg 500 år tilbake i tid. Dagens anlegg ble prosjektert i ulike omganger med forsinkelser, med presentasjon av stadig nye planer i henholdsvis 1902, 1923, 1934 og 1945.

Reservoarets areal er inntil 20,89 km² (2&nbsp;089 hektar), og vannvolumet er på 447 – 488 millioner m³. Demningen er en 76,5 meter høy og 398 meter lang gravitasjonsdam i betong.

## Se også
* Liste over verdens største vannkraftverk

## Eksterne lenker
* 
* Yesa - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Soriademningen

** Soria-demningen** er en demning brukt til irrigasjon på Gran Canaria, i kommunene Mogán og San Bartolomé de Tirajana, en del av Spania. Anlegget stod ferdig utbygd i 1972.

Vannreservoarets areal er inntil 1,24&nbsp;km² (123,8 hektar), og vannvolumet opp til 15 – 32 millioner m³. Demningen er 132 meter høy og 148 meter lang buedam i betong.

## Se også
*Liste over verdens største vannkraftverk

## Eksterne lenker
* Soria - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Burguillo-demningen

** Burguillo-demningen** er en demning i provinsen Ávila i Spania. Den ligger i elva Alberche, i nedbørfeltet til Tajo, beliggende midt i landet.

Reservoaret er på 9,1&nbsp;km² (910 hektar), mens vannmassene som demmer opp har et volum på inntil 208 millioner m³. Selve damanlegget er 91 meter høyt og 90 meter lang, og er en gravitasjonsdam i betong.

## Se også
*Liste over verdens største vannkraftverk

## Referanser


## Eksterne lenker
* Burguillo, El - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Cleo

:*For den svenske TV-serien, se [[Cleo (TV-serie)]].*

**Ellen Sofie Jensen** f. *Christiansen*, bedre kjent under kunstnernavnet **Cleo** (1921–2006) var en dansk sanger og skuespiller.

I 1960-årene var hun med i radioprogrammet *[[Spørg bare]]* sammen med Simon Spies, Erhard Jacobsen og John Price. Utover dette har hun sunget i *[[Bakkens Hvile]]* fra 1947 til 1963 og medvirket i fire spillefilmer. I samme periode kom en rekke plater med tekster som etter datidens forhold ble oppfattet som svært vågende. Til tross for mange års kunstnerisk fravær, sto hun stadig sterkt i publikums bevissthet, og derfor var ingen i tvil om stemmen når hun spilte inn fire strofer på Kim Larsens cd "Forklædt som voksen" i 1986.

Hun var gift med styrmann Gorm Jensen, som hun møtte på Bakkens Hvile. Sammen adopterte de to barn, Andreas og Helmut. Andreas døde i en trafikkulykke da han var rundt 20 år. Etter å ha trukket seg tilbake fra rampelyset flyttet hun til Djursland med mannen sin og sønnen Helmut, hvor de åpnet en kafé. Hun stilte som kandidat til kommunalvalget i Nørre Djurs kommune i 1970 på sin egen lokalliste og ble valgt inn, men stilte ikke til en ny periode. Etter å ha forlatt politikken fortsatte hun allikevel med å delta i den offentlige debatt og knyttet ofte kommentarer til tidens problemstillinger.

Hun er begravet på Ørting Kirkegård.

## Film
* *[[Bag de røde porte]]* – 1951
* *[[Der var engang]]* – 1966
* *[[Pigen og greven]]* – 1966
* *[[Min søsters børn (film fra 1966)|Min søsters børn]]* – 1966
* *[[Elvira Madigan (1967)|Elvira Madigan]]* – 1967

## Referanser


## Eksterne lenker
*
Alarcón-demningen

** Alarcón-demningen** er en demning for irrigasjon og flomkontroll i elva Júcar, i provinsen Cuenca i Castilla-La Mancha, sentrale Spania. Litt lengre nede i elva ligger middelalderlandsbyen Hidalgo de Alarcon. Anlegget ble ferdigstilt i 1955.

Reservoarets areal er hele 68,4&nbsp;km² (6.840 hektar), og vannvolumet opp til 1.112 millioner m³. Demningen er 67 meter høy og 317 meter lang gravitasjonsdam i betong.

## Se også
*Liste over verdens største vannkraftverk

## Eksterne lenker
* 
* Alarcon - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Buendía-demningen

** Buendía-demningen** er en demning med vannkraftverk i elva Guadiela, en sideelv til Tajo, i provinsen Cuenca i Castilla-La Mancha, sentrale Spania. Vannkraftverket har en installert produksjonseffekt på 1.515 MW. Anlegget ble ferdigstilt i 1958. 

Reservoarets areal er inntil 81,95&nbsp;km² (8.195 hektar), og vannvolumet opp til 1.639 millioner m³ – en av landets største reservoarer. Demningen er 79 meter høy og 315 meter lang gravitasjonsdam i betong.

## Se også
*Liste over verdens største vannkraftverk

## Referanser


## Eksterne lenker
* Buendia - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Bolarque-demningen

** Bolarque-demningen** er en demning  i elva Guadiela på stedet hvor denne renner inn i Tajo, i provinsen Cuenca i Castilla-La Mancha, sentrale Spania. Det fungerer som det øverste av to reservoarer for et pumpekraftverk – Bolarque vannkraftverk (1974) som har en installert produksjonseffekt på 236 MW, mens selve demningen også har et eget kraftverk på 15 MW. Anlegget ble ferdigstilt i 1910. Det påfølgende reservoaret som er nedre vannmagasin demmes opp av Zorita-demningen.

Reservoarets areal er inntil 5,1&nbsp;km² (510 hektar), og vannvolumet opp til 31 millioner m³. Demningen er 36 meter høy og 292 meter lang gravitasjonsdam i betong.

## Se også
* Liste over verdens største vannkraftverk

## Eksterne lenker
* 
* Bolarque - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Zorita-demningen

** Zorita-demningen** er en demning  i elva Tajo, i provinsen Guadalajara i Castilla-La Mancha, sentrale Spania. Det fungerer som det nedre av to reservoarer for et pumpekraftverk – Bolarque vannkraftverk (1974) som har en installert produksjonseffekt på 236 MW. Demningen stod ferdig i 1947

Reservoarets areal er inntil 5,1&nbsp;km² (510 hektar), og vannvolumet opp til 2,6 millioner m³. Demningen er 18,7 meter høy og 65 meter lang gravitasjonsdam i betong.

Reservoaret tjener også som vannkilde for Zorita kjernekraftverk (Jose Cabrera), som ligger bare 1&nbsp;km øst for demningen.

På grunn av kombinasjonen av flomfare nedenfor demningen og funksjonen som kjølekilde for kjernekraftverket, er det spesielle restriksjoner på ferdsel en ved innsjøen, og det er utviklet en spesiell beredskapsplan for demningen og befolkningen rundt.

## Se også
*Liste over verdens største vannkraftverk

## Eksterne lenker
* Zorita - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Entrepeñas-demningen

** Entrepeñas-demningen** er en demning med vannkraftverk i elva Tajo, i provinsen Guadalajara i Castilla-La Mancha, sentrale Spania. Vannkraftverket har en installert produksjonseffekt på 782 MW. Anlegget ble ferdigstilt i 1956.

Reservoaret ligger noen kilometer rett nord for Buendia-reservoaret som skapes av Buendía-demningen, i nabostaten Cuenca.

Reservoarets areal er inntil 32,13&nbsp;km² (3.213 hektar), og vannvolumet opp til 835 millioner m³ – et av de største reservoarer i denne delen av landet. Demningen er 87,35 meter høy og 383 meter lang gravitasjonsdam i betong.

## Se også
*Liste over verdens største vannkraftverk

## Eksterne lenker
* Entrepenas - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Goldin

**Goldin** er etternavnet til blant annet: 

* Daniel Saul Goldin (f. 1940), den lengstsittende administrerende direktøren for NASA.
* Nancy «Nan» Goldin (f. 1953), en kjent amerikansk kunstfotograf.
Televisa Deportes Network

**Televisa Deportes Network** (**TDN**) er en meksikansk sportskanal på fjernsyn, radio og internett. Den eies av Televisa og hadde sin første sending 22. juli 2009. Fjernsynskanalen kan tas inn på kabelnett i Mexico og Mellom-Amerika. Den viser blant annet fotballkamper fra de meksikanske, spanske, italienske og franske toppdivisjonene. Den er også blant de eneste kanalene i Amerika som sender håndball.

## Eksterne lenker
*
Parapedaliodes

***Parapedaliodes*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae). Slekten, som bare omfatter én kjent art, er én av ganske mange slekter som ble spaltet av fra den kjempestore slekten *[[Pedaliodes]]* i 1964.

## Utseende
En middelsstor, mørkbrun sommerfugl med avrundede vinger. Oversiden er ensfarget mørkbrun. Undersiden er mørkbrun med litt vage, lysere tverrbånd og noen små flekker langs ytterkanten på bakvingen. Noen har et oransje bånd langs vingens ytterkant. Arten har flere geografisk begrensede former som går over i hverandre.

## Levevis
Larvene utvikler seg trolig på bambus i slekten *Chusquea*, i likhet med de fleste andre Pronophilina.

## Utbredelse
Arten lever i Peru og Ecuador.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Pronophilina 
***************** Slekten *Parapedaliodes* Forster, 1964
****************** *[[Parapedaliodes parepa]]* (Hewitson, 1862)

## Kilder
* Markku Savela's Lepidoptera and some other life forms: Sjekkliste over artene. Hentet 22.1. 2012.
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5

## Eksterne lenker
* 
* Brower, A.V.Z. (2011) ''Parapedaliodes'' på ''Tree of life''
* Bilder av preparerte eksemplarer
* Bilder av arten fra Parque Nacional Sangay, Ecuador
Thorstein Hiortdahl

**Thorstein Hallager Hiortdahl** (født 4. mai 1839 i Bergen, død 29. oktober 1925 i Kristiania) var en prisbelønt norsk geolog og kjemiker, kjent for sine krystallografi-studier av hvordan mineraler danner krystaller.

Etter examen artium fra Bergen katedralskole 1857 studeret han medisin og kjemi under Adolph Strecker ved Det Kongelige Frederiks Universitet i hovedstaden. Så ble han amanuensis ved mineralkabinettet, stipendiat 1866-68 og førsteamanuensis 1868-72 ved Universitetets Kemiske Laboratorium etter Hans Henrik Hvoslef. Hiortdahl vant i 1872 kampen om universitetets nye kjemiprofessorat (nummer to ved siden av Peter Waage som satt 1862-1900), og var altså professor i kjemi 1872-1918.   Etter Waages død i 1900 overtok han også bestyrerjobbet for kjemilaben. 
Kjemimiljøet et ble etterhvert eget Kjemisk institutt (UiO), og han jobbet fra 1915 til sin avgang i 1918 mye med den nytilsatte Ellen Gleditsch som i 1929 ble professor i uorganisk kjemi.  Han hadde også  lærerstilling i kjemi ved Militærets Høiskole 1868-1912.  Hiortdahl oppdaget visstnok partiell isomorfi blant organiske stoffer.
Mineralet *hiortdahlitt* ble undersøkt av Hiortdahl utenfor Langesund i sin tid.

## Verv og premier
* Kongens gullmedalje 1863 for et arbeide om mineralsyrer
* Norsk Kjemisk Selskap medstifter 1893 og formann 1906–12, æresmedlem 1912
* Farmaceutisk forening, æresmedlem
* St. Olavs Orden, ridder i første klasse 1890, kommandørkorset i andre klasse 1911
* Nordstjärneorden (svensk ridder)
* dekanus ved Det matematisk-naturvitenskapelige fakultet 1887–92
* Det akademiske kollegiums formann 1890–92
* Apotekereksamenskommisjonen formann 1872–1918
* Kristiania bystyre 1883–92
* Aas høiere Landbrugsskole, i tilsynskomiteen 1881–96
* Kontrollkommissionen for Rigets Maal og Vægt, medlem

## Utgivelser
* 
* 
* 
* 
* 
* 
* 

## Referanser
Contreras-demningen

** Contreras-demningen** er en demning for vannforsyning og irrigasjon i elva Rio Gabriel der denne renner sammen med elva Guadazaón, på grensen mellom provinsen Valencia, og Cuenca i Castilla-La Mancha, sentrale Spania. Anlegget ble ferdigstilt i 1972.

Reservoarets areal er inntil 27,1&nbsp;km² (2.710 hektar), og vannvolumet opp til 852 – 943 millioner m³. Demningen er 129 meter høy og 241 meter lang gravitasjonsdam i betong. Den ligger ved motorveien A-3.

## Se også
*Liste over verdens største vannkraftverk

## Eksterne lenker
* Contreras - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Skogomløp

Et **skogomløp** eller bare **omløp** er den tid det går fra en skog etableres til den kan hogges. Omløpstiden varierer avhengig av bonitet. For gran- og furuskog er omløpstiden ca 60 år på den beste boniteten, og opp til 140 år på dårligere bonitet. For lavlandsbjørk (ofte kalt hengebjørk) er omløpstiden ca 40–60 år. For vanlig bjørk er omløpstiden ca 60–110 år.   

## Se også
* Skogbruk i Norge